alexandrainst/scandi-wiki huggingface dataset:
Reggina Calcio

Reggina er en italiensk fotballklubb fra Reggio, Calabria som spiller i Serie B. Klubben har vunnet Serie C1 to ganger.

I 2006 ble klubben implisert i dommerskandalen i italiensk fotball, og ble idømt 15 poengs straff for sesongen 2006–2007. Denne straffen ble i desember 2006 redusert til 11 poeng. Klubbens direktør, Pasquale Foti, ble utestengt i to og et halvt år. Til tross for straffen klarte Reggina å holde seg i Serie A med en 14.-plass.

Referanser

Eksterne lenker 
 

Fotballag i Italia
Calabria
Fotballag etablert i 1914
Sport i Italia i 1914
Udinese Calcio

Udinese er en italiensk fotballklubb fra Udine i Friuli-Venezia Giulia. Klubben har vunnet Serie B to ganger.

Laget kvalifiserte seg for spill Mesterligaen sesongen 2005/2006, men gikk ut etter gruppespillet.

Spillerstall 
Oppdatert 10. oktober 2022.

Utlånte spillere

Kjente spillere 
  Per Bredesen (1955–56)
  Jo Inge Berget (2008–2011)
  Zico
  Marcio Amoroso
  Dino Zoff
  Franco Causio
  Luigi De Agostini
  Antonio Di Natale
  Vincenzo Iaquinta
  Oliver Bierhoff
  Thomas Helveg
  Martin Jørgensen
  David Pizarro
  Alexis Sánchez

Referanser

Eksterne lenker 
 
 Fuarce Udin

Fotballag i Italia
Friuli-Venezia Giulia
Fotballag etablert i 1896
Sport i Italia i 1896
Calcio Catania

Catania er en italiensk fotballklubb fra Catania, Sicilia som spiller i Serie A (2007–2008). De rykket opp etter andreplass i Serie B 2006.

Lagets supportere var involvert i flere episoder med bråk sesongen 2006–2007, før det endte i skandale 2. februar 2007 under og etter en kamp mot Palermo. En politimann, Filippo Raciti, ble drept og hundre ble skadd i voldsomme kamper mellom supportere og politi.

Serie A ble midlertidig stoppet etter hendelsen og Catania måtte spille resten av sesongens «hjemmekamper» på fremmed gress og uten tilskuere.

Nye lover ble satt i kraft som øket sikkerheten, og i løpet av resten av sesongen falt fotball-relatert vold i Italia med 70 %.

Kjente spillere 
  Enzo Bearzot
  Claudio Ranieri
  Johan Walem

Referanser

Eksterne lenker 
 

Fotballag i Italia
Catania
Fotballag etablert i 1946
Sport i Italia i 1946
FBC Unione Venezia

Football Club Unione Venezia (tidligere Società Sportiva Calcio Venezia) er en italiensk fotballklubb fra Venezia, Veneto.

Klubbens hjemmebane, Stadio Pierluigi Penzo, er den eneste arenaen i Italias øverste divisjoner som kun kan nås med båt. 

Venezia har vunnet den italienske cupen én gang.

Historie
Klubben ble stiftet som Venezia Football Club den 14. desember 1907, etter at de to lokale klubbene Palestra Marziale og Costantino Reyer slo seg sammen. 

Sommeren 1990 ble klubben omdøpt til Associazione Calcio Venezia 1907. 

Klubben har opp gjennom historien stort sett oppholdt seg i Italias to øverste divisjoner. Sesongen 2002 er imidlertid den foreløpige siste sesongen for klubben i Serie A, og den signaliserte samtidig begynnelsen på slutten for den gamle klubben. Daværende eier Maurizio Zamparini hadde over lengre tid følt seg motarbeidet i forhold til både stadionplanene og det sportslige i Venezia, og solgte derfor klubben etter nedrykket. I stedet kjøpte han Palermo, og tok samtidig med seg en del av spillerne i klubben. 

Deretter fulgte flere konkurser for kanalbyens fotballstolthet. I 2005 ble Venezia degradert fra Serie B, og klubben ble samtidig restifet som Societa Sportiva Calcio Venezia. Fire år senere, i 2009, gikk det samme veien for etterfølgeren og klubben måtte starte på nytt i Serie D. Klubben skiftet samtidig navn til dagens Football Club Unione Venezia. 

Seieren i Coppa Italia i 1941 er så langt høydepunktet i klubbens historie. Sesongen etter oppnådde de også klubbens hittil beste plassering, da de tok en tredjeplass i Serie A, sesongen 1941/42.

Spillerstall 
Oppdatert 13. oktober 2022.

Utlånte spillere

Kjente spillere
Runar Berg spilte 30 kamper og scoret 2 mål for klubben i perioden 1999 til 2001. Klubbnomaden Christian Vieri spilte 29 kamper for Venezia i sesongen 1994/95 og scoret 11 mål.

  Runar Berg
  Valentino Mazzola
  Christian Vieri
  Álvaro Recoba
  Cristiano Zanetti
  Amantino Mancini
  Joachim Björklund
  Daniel Andersson

Referanser

Eksterne lenker
  

Venezia
Venezia
Veneto
Venezia
Sport i Italia i 1907
Tommy Skjerven

Tommy Skjerven (født 25. juli 1967) er en norsk fotballdommer fra Kaupanger. Han debuterte som dommer i 1984, og var FIFA-dommer fra 2001 til 2012. Skjerven representerer Kaupanger Idrettslag. Skjerven var hoveddommer i cupfinalen mellom Odd Grenland og Vålerenga i 2002. Til daglig jobber han i Direktoratet for forvaltning og IKT på Hermansverk i Leikanger kommune. 

Han dømte 307 kamper i Tippeligaen fra 1995 til 2015.

Referanser

Eksterne lenker 
 
 Dommerprofilen hos Norges Dommerforening

Norske fotballdommere
Fotballdommere som har dømt cupfinalen
Personer fra Sogndal kommune
Svein-Erik Edvartsen

Svein-Erik Edvartsen (født 21. mai 1979 i Oslo) er en norsk idrettsleder og tidligere fotball- og ishockeydommer. I 2022 ble han ansatt som generalsekretær i Norges Vektløfterforbund.

Han debuterte som fotballdommer i Tippeligaen i 2004, og han dømte cupfinalen i fotball for menn 2011. 

I perioden fra 1994 til 2007 dømte han også ishockey, fra 2000 som hoveddommer i Eliteserien. Han dømte NM-finalene i 2004 og 2005, og var internasjonal dommer i fem år. I 2007 ble han FIFA-dommer i fotball, og sluttet da som ishockeydommer. Han var med i dommerteamet til Svein Oddvar Moen som ekstra assistentdommer under Fotball-EM 2016.

I 2011 ble Edvartsen administrerende direktør i Storhamar Dragons. Han hadde samme stilling i Lørenskog Ishockeyklubb fra 2013 til 2014, da han begynte i Norges Fotballforbund. I 2014 fikk han stillingen som seksjonsleder for samfunnsansvar i NFF, en stilling han fikk avskjed fra i 2017. 

I 2017 fikk han heller ikke dømme mer fotball i toppdivisjonen, etter at flere assistentdommere stod frem og varslet om mobbing og trakassering. 

Etter varsel om søksmål betalte NFF flere hundre tusen kroner i et forlik, og deretter  i et annet forlik. Konflikten mellom Edvartsen og NFF kostet NFF totalt 2,5 millioner kroner. I 2021 ble NFF felt av Datatilsynet for å ha brutt personvernloven i saken, etter at NFF gikk ut med e-poster det hadde mottatt.

Tippeliga-statistikk

Referanser

Eksterne lenker 
 
 
 

Norske fotballdommere
Dommere i Fotball-EM 2016
Fotballdommere som har dømt cupfinalen
Norske ishockeydommere
Storhamar Idrettslag
Hamar Idrettslag
Personer fra Hamar kommune
Gianni Versace

Gianni Versace (født 2. desember 1946 i Reggio di Calabria i Italia, død 15. juli 1997 i Miami Beach i Florida i USA) var en karismatisk og anerkjent italiensk moteskaper. Påvirket av Andy Warhol og inspirert av moderne kunst regnes han som en av de mest fargerike og talentfulle moteskaperene på slutten av 1900-tallet.

Versace studerte arkitektur før han 25 år gammel flyttet til Milano for å jobbe som motedesigner. I 1978 presenterte han sin første damekolleksjon i sitt eget navn ved en motevisning i Milano. I 1982 vant han den første av en lang rekke utmerkelser som "beste moteskaper" for sin vinterkolleksjon 1982/1983. Versace samarbeidet også med den verdensberømte operaen La Scala i Milano og designet kostymer for balletter.

Versace designet også klær og kostymer til en rekke filmer og TV-serier, blant annet Judge Dredd, Showgirls og Miami Vice. Han brukte kjendiser som Madonna, Bon Jovi og Tina Turner som modeller både på catwalken og i annonsene sine. 

Versace ble skutt ned og drept 15. juli 1997 utenfor sitt hjem i Miami Beach i Florida. Åtte dager senere ble den mistenkte funnet død i et båthus i Miami etter å ha tatt sitt eget liv. Versaces moteimperium, som ved hans død var verdt 807 millioner dollar, styres i dag av hans søster Donatella Versace.

Referanser

Eksterne lenker 
 
 

Italienske moteskapere
Italienske drapsofre
Personer drept med skytevåpen
Personer fra Reggio Calabria
Fredrik II av Det tysk-romerske rike

Fredrik Hohenstaufen (født 26. desember 1194 i Jesi, død 13. desember 1250 i Castel Fiorentino ved Lucera) var en tysk-romersk keiser.

Fredrik var konge av Sicilia 1198–1220, konge av Tyskland 1212-1220, tysk-romersk keiser 1220-1250 og konge av Jerusalem 1229-1250.

Liv og virke

Bakgrunn
Han var sønn av keiser Henrik VI og Constance av Sicilia, sønnesønn av keiser Fredrik Barbarossa.

Konge
Da faren hans døde ble han konge av Sicilia. Han ble imidlertid satt under formynderi av pave Innocens III, som i 1212 lanserte ham som kandidat i kampen om den tyske tronen. Fullt ut akseptert som Tysklands konge ble han først ved Otto IVs død i 1214.

Keiser
Fredrik ble senere kronet til romersk keiser i 1220. Han ble bannlyst av pave Gregorius IX i 1228, fordi han ikke innfridde sitt løfte om å lede et korstog. 

Under sin bannlysning foretok Fredrik likevel et korstog og erobret Jerusalem i 1229. Korstoget foregikk uten kamp, og Fredrik fikk Jerusalem gjennom en avtale med Mohammad al-Kamil Ibn al-Adil, konge av Egypt og bror av Saladin, som han fra tidligere hadde gode relasjoner til. Fredrik ble forsont med paven i 1230, men på ny bannlyst i 1237 etter å ha beseiret Det andre lombardiske forbundet. Han kjempet for å styrke keisermakten mot kirken og de norditalienske statene. 

Fredrik var kjent som en svært kunnskapsrik mann, interessert i naturvitenskap, og han behersket latin, gresk og arabisk. Hoffet hans i Palermo var et midtpunkt for dannelse og kunnskap. Det utskårne hodet som pryder Svensgården på Bryggen i Bergen, har vært utpekt som en sannsynlig gave fra ham til den norske kongen Håkon Håkonsson.

Av samtidige arabiske kronikører ble han beskrevet nærmest som ateist. Etter sigende skrev han boken De tribus impostoribus (= De tre svindlerne) om Moses, Jesus og Muhammed, og ble derfor utpekt som «endetidskeiseren» eller til og med Antikrist selv. 

Da Fredrik døde, jublet de italienske fransiskanerne og pavens tilhengere over at Antikrist hadde forlatt denne verden. Men i Tyskland sørget mange, også de tyske fransiskanerne, over at mannen de hadde satt sin lit til som kristenhetens redningsmann, var borte.

Etter Fredriks død ble alle tronarvingene drept av hans fiender, og Det tysk-romerske riket var uten keiser i 23 år. Keisermakten skulle aldri igjen få den samme stillingen verken i Tyskland eller Italia.

Bibliografi 
 Fredrik II: De arte venandi cum avibus, Scribd, 1240-tallet, (latin).
 Fredrik II: The art of falconry, Translated and edited by Casey A. Wood & F. Marjorie Fyfe, 2004, Stanford University Press, , OCLL 474664651, dessuten  og .

Referanser 

Tysk-romerske keisere
Personer knyttet til korstogene
Personer fra Iesi
Konger av Jerusalem
Sicilianske konger
Huset Hauteville
Bernt Christian Birkeland

Bernt Christian Birkeland (født 16. juli 1974) er en norsk advokat og tidligere fotballspiller. 

Birkeland spilte 10 kamper på U-landslaget, og vant Junior-NM med Start i 1993. Han var blant Norges fremste tekniske talenter på 90-tallet, men ble erklært fotballinvalid etter en skade i 2000. 

Birkeland jobber nå for advokathuset Feydt & Hamborgstrøm. Han er sønn av tidligere Start-spiller Sven Otto Birkeland

Klubbhistorie 
Birkeland startet sin karriere i Start, hvor han spilte 42 seriekamper og scoret 1 mål. I 1999 signerte Birkeland for Marsala i den italienske tredjedivisjonen etter å ha prøvd seg for den portugisiske toppklubben Boavista og Aberdeen i den skotske toppdivisjonen. Før 2000-sesongen signerte han for OBOS-liga laget Kongsvinger.

Referanser

Eksterne lenker 
 

Norske fotballspillere i Italia
Fotballspillere for Idrettsklubben Start
Fotballspillere for Skeid Fotball
Norske fotballspillere i Danmark
Fotballspillere for Lyngby BK
Fotballspillere for Kongsvinger IL Toppfotball
AS Bari

Associazione Sportiva Bari er en italiensk fotballklubb fra Bari i Puglia. Klubben ble dannet i 1908.

Spillerstall 
Oppdatert 10. oktober 2022.

Utlånte spillere

Kjente spillere 
  Per Bredesen (1958–59)
  Erik Huseklepp (2011)
  David Platt 
  Gianluca Zambrotta
  Antonio Cassano
  Marco Di Vaio
  Nicola Ventola
  Simone Perrotta
  Marcus Allbäck
  Zvonimir Boban
  Abel Xavier

Referanser

Eksterne lenker 
 
 Offisiell side.

Fotballag i Italia
Fotballag etablert i 1908
Puglia
Sport i Italia i 1908
Hellas Verona FC

Hellas Verona Football Club S.p.A  er en profesjonell fotballklubb fra byen Verona i regionen Veneto i nordlige Italia.

Navn, drakter og kallenavn
Klubben kalles gjerne bare Verona. I byen sier de gjerne «Hellas». Den heter «Hellas» fordi en av grunnleggerne var så interessert i antikken i Hellas.

Lagets farger er gult og blått. Det mest vanlige kallenavnet er «gialloblu» som betyr gul-blå på italiensk. Fargene er identiske med byfargene. Veronas byvåpen, som er et gult kors på et blått skjold, finnes på det meste av supportereffekter. Andre kallenavn er «Mastini» etter mastiffene, og «Scaligeri». Begge refererer til Mastino I della Scala av Della Scala, disse prinsene som regjerte i byen på 1200- og 1300-tallet.

Scala-familiens våpenskjold sees på lagets drakter gjennom klubbemblemet, som er et stilfullt bilde av to store kraftige mastiffer med ansiktet vendt hver sin vei. I all hovedsak er «scaligeri» synonymt med en person fra Verona (eks. Chievo Verona er et annet lag fra Verona som også knytter seg opp mot Scala-familien, og da spesielt Cangrande della Scala).

Meritter 
Verona ble seriemestre sesongen 1984–1985.

Spillerstall 
Oppdatert 6. oktober 2022.

Utlånte spillere

Kjente spillere 
 Skandinaviske

Litteratur 
 Parks, Tim: A Season With Verona: Travels Around Italy in Search of Illusion, National Character, and...Goals!. ISBN 0-09-942267-0

Referanser

Eksterne lenker 
 
  Hellastory.net bl.a. med en stor database, jevnlig oppdatert

Verona
Verona
Verona
Sport i Italia i 1903
Genoa CFC

Genoa Cricket and Football Club er en italiensk fotballklubb fra Genova, Liguria, som ble grunnlagt i 1893 som Genoa Cricket and Athletic Club. I 1897 åpnet James Richardson Spensley fotballavdelingen, som senere ble fotballklubben Genoa CFC.

Genoa er den eldste fotballklubben som er aktiv i Italia i dag. Serie A sesongen 2008–2009 endte med 5.-plass etter at de var svakere enn Fiorentina på innbyrdes oppgjør.

Klubben har ni mesterskap og én cup på merittlisten.

Spillerstall 
Oppdatert 12. oktober 2022.

Utlånte spillere

Kjente spillere 
  Michaël Goossens
  Gunnar Gren
  Ragnar Nikolay Larsen (1953–56)
  Antonio Noccerino
  Rodolfo Orlandini
  Christian Panucci
  Dan Petrescu
  René Vandereycken
  Kevin Van Dessel
  Marco Borriello
  Diego Milito
  Armando Izzo

Pensjonerte nummer 
 6 -  Gianluca Signorini, 1988–1995
 12 – Fansene som tilhører Gradinata Nord, den tolvte mann

Meritter 
 Serie A: (9) 1898; 1899; 1900; 1902; 1903; 1904; 1914–15; 1922–23; 1923–24
 Serie B: (6) 1934–35, 1952–53, 1961–62, 1972–73, 1975–76, 1988–89
 Serie C: (1) 1970–71
 Coppa Italia: (1) 1936–37

Referanser

Eksterne lenker 
 

Fotballag i Italia
Sport i Genova‎
Fotballag etablert i 1893
Sport i Italia i 1893
Steinar Nilsen

Steinar Nilsen (født 1. mai 1972) er en norsk fotballtrener og tidligere fotballspiller.

Karriere 
Som spiller ble han cupmester med Tromsø IL i 1996. Han var kjent for sin skuddfot, og har scoret fra 40 meter. Mest kjent er kanskje hans langskudd mot Sogndal. Han ble solgt til Milan, der han blant annet scoret på et frispark i et cupoppgjør mot Inter. Han var også kaptein for Napoli noen sesonger, før skade tvang ham til å legge opp. Han gjorde et overraskende comeback for Tromsø, før legene igjen rådet ham til å gi opp sin aktive karriere. Han har scoret mot Chelsea i 1997, da Tromsø vant 3-2 over Londonlaget.

2. august 2005 tok han over etter Otto Ulseth som trener for eliteserielaget Tromsø. Etter en sterk opphenting i eliteserien og suksess i UEFA-cupen, der Tromsø slo ut storheten Galatasaray, ønsket han ikke å fortsette. Han gikk da inn som sportssjef i Tromsø.  Den noe eldre Ivar Morten Normark tok over som trener, men fikk etter kort tid sparken grunnet dårlige sportslige resultater. Dette førte til at Nilsen 11. august 2006 gikk inn i sin andre periode som trener for Tromsø, med kontrakt til 2010.

20. oktober 2008 kunngjorde Steinar Nilsen at han ga seg som trener i Tromsø IL etter sesongslutt, ett år før kontrakten utløp. Etter dette var han i kontakt med flere klubber, deriblant danske Aalborg. Den 21. november 2008 kunngjorde Sportsklubben Brann at han var ansatt som ny hovedtrener fra og med 1. januar 2009. 21. mai 2010 trakk Steinar Nilsen seg som Brann-trener etter dårlige resultater og 0-1 tap for Fyllingen i 2. runde av cupen.
Høsten 2013 kom Nilsen på nytt inn i trenergruppen i Tromsø som assistent for Agnar Christensen. Da Christensen 1. oktober fikk sparken ble Nilsen presentert som ny hovedtrener ut sesongen, med Sigurd Rushfeldt som assistent.

16. desember 2013 ble Nilsen presentert som ny hovedtrener de neste tre sesongene for Tromsø IL, og fikk med dét ansvaret for å forsøke føre TIL tilbake til Eliteserien etter nedrykket. Opprykket ble klart allerede i 2014-sesongen, men etter 20 kamper preget av dårlige resultater i den påfølgende sesongen, fikk Nilsen sparken 18. august 2015. Flere var overrasket over denne avgjørelsen, og senere samme måned ble det klart at tre styremedlemmer i klubben hadde trukket seg på grunn av sparkingen av Nilsen.

Referanser

Eksterne lenker 
 
 
 

Norske fotballspillere i Italia
Fotballspillere for Tromsø IL
Fotballspillere for AC Milan
Fotballspillere for SSC Napoli
Norske fotballtrenere
Fotballtrenere for Tromsø IL
Fotballtrenere for Brann
Norgesmestere i fotball
SSC Napoli

Società Sportiva Calcio Napoli (S.S.C. Napoli) er en italiensk fotballklubb fra Napoli, Campania. Klubben har to mesterskap blant merittene.

Historie

Napolis storhetstid 
Napolis storhetstid begynte med Diego Armando Maradonas overgang til klubben før sesongen 1984–1985. Klubben hadde problemer i begynnelsen av sesongen, men endte med kun ett tap på våren og en åttendeplass. Etterhvert sikret klubben seg også flere andre gode spillere, og sesongen 1986–1987 åpnet med 13 kamper på rad uten tap, før de i januar tapte 3–2 borte mot Fiorentina. Da Inter tapte borte mot Atalanta i sesongens nest siste runde, var Napolis første scudetto klar. Klubben vant også Coppa Italia etter finaleseire mot Atalanta.

Sesongen etter gikk seieren til Milan etter 3–2-seier over Napoli på San Siro mot slutten av sesongen. Intern krangling og flere avganger gjorde at Napoli i 1988–1989 havnet hele 11 poeng bak seirende Inter, men samtidig klarte Napoli å vinne UEFA-cupen for første (og per 2007, eneste) gang med seier over Stuttgart i finalen.

Foran 1989–1990-sesongen fikk klubben ny trener. De kjempet med Milan om tittelen hele sesongen og havnet bak etter et internt oppgjør som endte med 3–0-seier til Milan. Imidlertid ble Napoli tildelt 2 poeng etter at Alemão fikk kastet en mynt i hodet borte mot Atalanta, tilstrekkelig til å vinne serien.

Meritter 
 Serie A: (2) 1987, 1990 
 Coppa Italia: (6) 1962, 1976, 1987, 2012, 2014, 2020
 Supercoppa Italiana: (2) 1990, 2014 
 UEFA-cupen: (1) 1988/1989
 Coppa delle Alpi: (1) 1966
 Anglo-Italian League Cup: (1) 1976

Spillerstall 
Oppdatert 7. oktober 2022.

Utlånte spillere

Kjente spillere

Norske spillere for SSC Napoli 
  Steinar Nilsen (1998–2002)
  Leo Skiri Østigård (2022–)

Trenere

Referanser

Kilder 
 «Azz they were...», artikkel om perioden 1984–1990 i Calcio Italia No. 141 (mai 2007)

Eksterne lenker 
 
  Profil på UEFA.com

Napoli
Sport i Napoli‎
Campania
Napoli
Sport i Italia i 1926
Perugia Calcio

Perugia er en italiensk fotballklubb fra Perugia, Umbria. Klubben ble stiftet i 1905, og har vunnet Intertotocupen én gang.

Kjente spillere
 Renato Curi
 Gennaro Gattuso
 Fabio Grosso
 Marco Materazzi
 Walter Alfredo Novellino
 Paolo Rossi 
 Petter Rudi (1997, 14 kamper, 1 mål)
 Hidetoshi Nakata
 Zé Maria
 Marcelo Zalayeta
 Zeljko Kalac
 Fabrizio Miccoli 
 Fabio Liverani

Eksterne lenker 
 

Perugia
Fotballag etablert i 1905
Sport i Italia i 1905
Benjamin Hornigold

Benjamin Hornigold (født 1680, død ca. 1719) var en engelsk pirat. Hans tid som pirat varte bare i ett år, fra 1716 til 1717, men skipet han førte ble et utgangspunkt for mer kjente sjørøvere. Som mange andre pirater seilte han sannsynligvis på engelske kaperskip i den spanske arvefølgekrigen. Dette var også en aktivitet han gjenopptok etter å ha mottatt amnesti i 1717.

Hornigold er mest kjent for å ha operert sammen med Edward Teach, bedre kjent som Svartskjegg. Sammen plyndret de skip og byer langs den nordamerikanske østkysten og i Karibien.

I 1717 skilte Teach og Hornigold lag og Hornigold seilte til New Providence. Etter at Woodes Rogers ble utnevnt som guvernør av Bahamas, brukte Hornigold amnestiet som ble utskrevet av Kong Georg I til alle pirater i 1717. Hornigold ble ansatt som pirat-jeger, for å få bukt med blant annet piratene Stede Bonnet og Charles Vane.

Rundt 1719 ble Hornigold sendt til Mexico på en handelsreise. Skipet traff imidlertid et rev langt fra land og gikk ned med kaptein og mannskap.

Referanseliste 

Hornigold, Benjamin
Personer som har fått amnesti
Briter involvert i kriminelle hendelser
Vestfold Festspillene

Vestfold Festspillene ble første gang arrangert sommeren 1991 og var Norges eneste festival som omfatter et helt fylke. De ble lagt ned i 2017.

Vestfoldfestspillene er fylkets største kulturelle begivenhet og gjennomføres årlig. Festivalen presenterer regional, nasjonal og internasjonal kunst og kultur – med hovedvekt på musikk og annen scenekunst. Festivalen er et møtested mellom norske og utenlandske kunstnere – amatører og profesjonelle – og skaper et mangfold som spenner fra avantgarde til tradisjon. Et kjennemerke er den sommerlige og uformelle profilen, der hele fylket – fra svaberg til fossestryk – tas i bruk som arena.

Festivaler i Vestfold og Telemark
Etableringer i 1991
Opphør i 2017
All Ears

All Ears er en årlig festival for improvisert musikk i Oslo, og den ble første gang avholdt i 2002. Festivalens mål er å presentere alle former for improvisert musikk, blant annet ved også i inkorporere andre medium som video og dans.

All Ears er laget av musikkentusiastene Maja S.K. Ratkje, Kjetil Møster, Paal Nilssen-Love and Lasse Marhaug og har andre musikkentusiaster som målgruppe.

Eksterne lenker 
 

Musikkfestivaler i Oslo
Repeterende arrangementer etablert i 2002
Ice Festival

Ice Festival avholdes i Geilo og ble første gang avholdt i 2006. Festivalen er verdens første festival der alle instrumentene er laget av is.

Tidligere arrangementer

2006 
Festivalen ble i 2006 arrangert fra 13. til 15. januar og fikk 600 besøkende på de tre konsertene som holdt.

Artister
Per Jørgensen – Is-trompet, vokal
Peter Paelnick (BEL) – Is-didgeridoo
Arthur Lipner (USA) – Is-Marimba
Unni Løvlid – Vokal
Skolebarn fra Leveld School
Mona Bjørnsen – Is-juvelerer
Terje Isungset – Is-perkusjon
Bill Covitz (USA) – Is-skulptør
Eric Mutel (FRA) – Fotograf

2007 
Artister
Anneli Drecker – Vokal
Espen Jørgensen – Is-gitar
Stefan Marb (GER) – Dans
Lars Inge Tverberg – Iceophone, vokal
Elbjørg Nedrestøl – Vokal
Eilif Gundersen – Is-horn
Cecilo De Carvalho (BRA) – Ice udu
Alison Mazzetta Rimehaug – Is-pottemaker
Per Jørgensen – Is-trompet, vokal
Da Wind Chi – Kerstin Jørgensen og Bengt Carling (SWE)
Prinsesse Märtha Louise – Eventyrforteller
Carlos Negreiros (BRA) – Perkusjon
Robertinho Silvia (BRA) – Perkusjon
Lidia Pinheiro (BRA) – Dans
Lasaro Isquierdo Gomes (BRA) – Dans
Therese Skauge – Dans
Terje Isungset – Is-perkusjon
Bill Covitz (USA) – Is-skulptør
Eric Mutel (FRA) – Fotograf

Eksterne lenker 
 

Musikkfestivaler i Viken
Repeterende arrangementer etablert i 2006
Kultur i Hol